BOSNA I HERCEGOVINA 
FEDERACIJA BOSNE I HERCEGOVINE
TUZLANSKI KANTON 
OPĆINSKI SUD U LUKAVCU
Broj: 126 0 I 181089 15 I 
Lukavac, 21.03.2025. godine 

Općinski sud u Lukavcu, sudija Ilvana Muranović, u izvršnom predmetu tražioca izvršenja Fond za razvoj i zapošljavanje Republike Srpske a. d. Banja Luka, koga zastupa Investiciona-Razvojna banka RS a.d. Banja Luka ul. Vidovdanska 2, protiv izvršenika  J.I, iz ........, općina Lukavac zastupan po privremenom zastupniku G.I rođ. D...., a ona po punomoćniku Aidi Smajić advokatu iz Tuzle -likvidator Zajednička advokatska kancelarija Rifat, Nihad i Zinaida Konjić iz Tuzle, radi naplate novčanog potraživanja, dana 21.03.2025. godine donio je 

ZAKLJUČAK O PRODAJI 

I
[bookmark: _Hlk163822685]
	Određuje se prvo ročište za prodaju nekretnine označena : 

[bookmark: _GoBack]nekretnine izvršenika kč. br. 521/3 zv. Sklop “Šuma“ površine 23188 m2  upisana u zk. ul. br. .... KO Brijesnica Donja SP_ ......, odnosno po novom premjeru kao kč.br. 1187 „Zasjeka“ šuma 3. klase površine 21 357 m2 i pašnjak 4. klase, površine 1831 m 2, ukupno 23 188 m2 upisani u Pl. br. .... KO Brijesnica Donja,


za dan 28.05.2025. godine sa početkom u 11,00 sati

Ročište za prodaju održat će se u zgradi Općinskog suda u Lukavcu, sudnica broj  8. 

Prodaja nekretnine obaviće se putem usmenog javnog nadmetanja.

II

	Vrijednost nekretnine utvrđena je od strane vještaka dipl.ing. šumarstva Suada Bajić, i ista iznosi 56,280,00 KM. 







III

	Na prvom ročištu za javno nadmetanje ne može se nekretnina prodati ispod polovine utvrđene vrijednosti navedene pod tačkom II ovog zaključka.

	Ako se nekretnina ne bude mogla prodati na prvom ročištu, sud će u roku od 30 dana zakazati drugo ročište na kojem se nekretnina iz tačke I ne može prodati za manje od 1/3 vrijednosti utvrđene zaključkom o prodaji.

	Ako nekretnina ne bude prodata ni na drugom ročištu sud će u roku od 15, a najviše 30 dana zakazati treće ročište. 

	Kupac je dužan platiti porez na promet nepokretnosti i takse u vezi sa prodajom. 

IV

	Ponuđač sa najvišom ponudom na ročištu, plaća ukupnu cijenu umanjenu za položeno osiguranje, polaganjem cijene u roku od 30 dana od dana objavljivanja zaključka o prodaji nekretnine najpovoljnijem ponuđaču na oglasnoj tabli suda. Ako ponuđač sa najvećom ponudom ne deponuje prodajnu cijenu u predviđenom roku sud će zaključkom prodaju tom ponuđaču proglasiti nevaljanom i novim zaključkom odrediti da je nekretnina prodata drugom po redu ponuđaču koji u roku od 15 dana deponuje kod suda prodajnu cijenu, a ukoliko ni drugi ponuđač ne položi cijenu u predviđenom roku sud ova pravila primjenjuje i na trećeg ponuđača. 

V

	U javnom nadmetanju iz tačke I zaključka, mogu sudjelovati samo osobe koje su položile osiguranje. Osiguranje iznosi 1/10 određene vrijednosti nekretnine s tim što ne može iznositi više od 10.000,00 KM ( slovima: desethiljada konvertibilnih maraka). Osobe koje sudjeluju u javnom nadmetanju dužne su prije početka ročišta sudu predati po jedan primjerak uplatnice iz koje je vidljivo da je osiguranje položeno.

VI

	Osiguranje se polaže na depozitni račun Općinskog suda u Lukavcu broj 1321002012496062 otvoren kod NLB Banke sa naznakom „osiguranje za sudjelovanje u javnom nadmetanju po zaključku broj 126 0 I 181089 15 I od 21.03.2025. godine“. Ponuđačima čija ponuda nije prihvaćena, osim za tri najbolja ponuđača, vratit će se osiguranje odmah nakon zaključenog javnog nadmetanja. Od polaganja osiguranja u ovoj izvršnoj stvari oslobođeni su tražilac izvršenja na čiji je prijedlog određeno izvršenje i nosioci prava upisanih u zemljišnoj knjizi koja prestaju prodajom nekretnine ako njihova potraživanja dostižu iznos osiguranja i ako bi se taj iznos mogao namiriti iz kupovne cijene. 


VII

Stvarne služnosti, stvari tereti i prava građenja na nekretnini ne prestaju prodajom nekretnine. Prodajom nekretnine ne prestaju ni lične služnosti koje su u zmeljišnoj knjizi upisane prije prava radi čijeg se namirenja izvršenje provodi.


VIII

Kupci nekretnine iz tačke I ovog zaključka ne mogu biti osobe navedene u članu 88. Zakona o izvršnom postupku FBiH ( Službene novine FBiH Službene novine FBiH broj 32/03, 52/03, 33/06, 39/06, 39/09, 35/12, 46/16).

IX

	Ovaj zaključak objavit će se na oglasnoj ploči suda, a stranka može o svom trošku objaviti zaključak o prodaji u sredstvima javnog informisanja, odnosno da o zaključku obavijesti lica koja se bave posredovanjem u prodaji nekretnina. 



										       S u d i j a
										  Ilvana Muranović 



Pouka o pravnom lijeku: 
Protiv ovog zaključka nije dozvoljen pravni lijek.

